CELEX: 32022R0859
Language: hu
Date: 2022-05-24 00:00:00
Title: A Bizottság (EU) 2022/859 végrehajtási rendelete (2022. május 24.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

2022.6.2.   
               
               
                  HU
               
               
                  Az Európai Unió Hivatalos Lapja
               
               
                  L 151/34
               
            
         A BIZOTTSÁG (EU) 2022/859 VÉGREHAJTÁSI RENDELETE
         (2022. május 24.)
         a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésére és 12. cikkére,
         mivel:
         
                     (1)
                  
                  
                     A 2658/87/EGK rendelet kombinált árunómenklatúrát (a továbbiakban: KN) hozott létre azzal a céllal, hogy egyidejűleg teljesüljenek mind a Közös Vámtarifa, mind az Unió külkereskedelmi statisztikái és az áruk importjára és exportjára vonatkozó egyéb uniós szakpolitikák által támasztott követelmények.
                  
               
                     (2)
                  
                  
                     A KN a Vámigazgatások Világszervezetének Harmonizált Rendszere (a továbbiakban: HR) szerinti nómenklatúrán alapul, amelyet a Vámegyüttműködési Tanács 2019. június 28-i ajánlása módosított (a továbbiakban: a 2022. évi HR). A 2658/87/EGK rendelet I. mellékletét 2022. január 1-jétől felváltó (EU) 2021/1832 bizottsági végrehajtási rendelet (2) ezeket a módosításokat hajtotta végre a KN 2022. évi változatában (a továbbiakban: a 2022. évi KN).
                  
               
                     (3)
                  
                  
                     A 2022. évi HR-ben – a 4421 20 00 kód alatt – külön alszámot hoztak létre a koporsókra vonatkozóan. A 2021. évi KN-ben a rostlemezből készült koporsók 4 %-os vámtétellel a 4421 99 10 KN-kód alá, míg a más anyagokból készült koporsók a 4421 99 91 KN-kód alá kerültek besorolásra, melyek utóbbiak esetében nem alkalmazandó szerződéses vámtétel. A 2022. évi HR módosításait követően a 2022. évi KN-ben a rostlemezből készült koporsók tétele átkerült az új 4421 20 00 KN-kód alá, és szerződéses vámtételtől mentes lett.
                  
               
                     (4)
                  
                  
                     Annak érdekében, hogy 2022-ben ugyanazt a tarifális elbánást lehessen alkalmazni, mint a 2021. évi KN szerint, módosítani kell a 2022. évi KN-t egyrészt a HR 2022. évi módosításainak figyelembevétele céljából, másrészt azért, hogy külön albontás szerepeljen benne a rostlemezből készült koporsók vonatkozásában.
                  
               
                     (5)
                  
                  
                     A 2022. évi HR-ben – a 8485 kód alatt – külön vámtarifaszámot hoztak létre az „Additív gyártásra szolgáló gépek”, más néven „3D nyomtatók” számára, melyet a rétegezéshez használt anyag szerint (például „fémrétegezéssel működő”, „gipsz-, cement- vagy kerámiarétegezéssel működő” stb.) különböző kategóriákra bontottak. A 8485 vámtarifaszám létrehozásával e gépeket át kellett vezetni a 2021. évi KN (3) különböző alszámaiból, valamint egyedi KN-kódokat kellett létrehozni annak érdekében, hogy a 2021. évi KN-ben alkalmazottal azonos tarifális elbánást lehessen biztosítani.
                  
               
                     (6)
                  
                  
                     A 2021. évi KN-ben a homok-, beton- vagy más ásványitermék-rétegezéssel működő, additív gyártásra szolgáló gépek „Más” árumegnevezéssel a 8474 80 90 alszám alá kerültek besorolásra, és vámmentességet élveztek. A HR 2022. évi módosítását követően e termékek a 2022. évi KN-ben 1,7 %-os vámtétel mellett az új, 8485 80 00 alszám alá lettek besorolva.
                  
               
                     (7)
                  
                  
                     Annak érdekében, hogy továbbra is a 2021. évi KN-ben alkalmazottal azonos tarifális elbánást lehessen nyújtani a homok-, beton- vagy más ásványitermék-rétegezéssel működő, additív gyártásra szolgáló gépek tekintetében, a 2022. évi KN-t módosítani kell egy külön vámmentes albontás létrehozásával.
                  
               
                     (8)
                  
                  
                     Ezenkívül e gépek alkatrészeit a 2022. évi KN alapján is ugyanolyan tarifális elbánásban kell részesíteni, mint a 2021. évi KN szerint. Ezért helyénvaló módosítani a 8485 90 10 KN-kód alatti árumegnevezést annak érdekében, hogy az magában foglalja a homok-, beton- vagy más ásványitermék-rétegezéssel működő, additív gyártására szolgáló gépek alkatrészeit.
                  
               
                     (9)
                  
                  
                     Ezért a 2658/87/EGK rendeletet ennek megfelelően módosítani kell.
                  
               
                     (10)
                  
                  
                     Annak biztosítása érdekében, hogy a 3D nyomtatókra és alkatrészeikre vonatkozó tarifális elbánás 2022-ben megegyezzen a 2021. évivel, a megfelelő módosításokat 2022. január 1-jétől kell alkalmazni.
                  
               
                     (11)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            Az 2658/87/EK rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            A melléklet 2. pontját 2022. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 24-én.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 256., 1987.9.7., 1. o.
         
         
            (2)  A Bizottság (EU) 2021/1832 végrehajtási rendelete (2021. október 12.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 385., 2021.10.29., 1. o.).
         
            (3)  A Bizottság (EU) 2020/1577 végrehajtási rendelete (2020. szeptember 21.) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról (HL L 361., 2020.10.30., 1. o.).
      
      
         
            MELLÉKLET
            
                        1.
                     
                     
                        A 2658/87/EGK rendelet I. mellékletének második részében a 4421 20 00 kódra vonatkozó bejegyzés helyébe a következő szöveg lép:
                        
                                    KN-kód
                                 
                                 
                                    Árumegnevezés
                                 
                                 
                                    Szerződéses vámtétel (%)
                                 
                                 
                                    Kieg. mértékegység
                                 
                              
                                    „4421 20 00 
                                    
                                 
                                 
                                    
                                       Koporsó
                                    
                                 
                                 
                                    mentes (1)
                                    
                                 
                                 
                                    p/st
                                 
                              
                  
                        2.
                     
                     
                        A 2658/87/EGK rendelet I. mellékletének második részében a 8485 80 00 és a 8485 90 90 kódokra vonatkozó bejegyzések helyébe a következő szöveg lép:
                        
                                    KN-kód
                                 
                                 
                                    Árumegnevezés
                                 
                                 
                                    Szerződéses vámtétel (%)
                                 
                                 
                                    Kieg. mértékegység
                                 
                              
                                    „1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    
                                       8485 80 00 
                                    
                                 
                                 
                                    
                                             
                                                
                                                   Más
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   Alkatrész:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                A 8485 30 10  alszám alá tartozó gép alkatrésze; homok-, beton- vagy más ásványitermék-rétegezéssel működő, additív gyártásra szolgáló gép alkatrésze
                                             
                                          
                                 
                                    mentes
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                Más
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Rostlemezből: 4.”
            
               (2)  Homok-, beton- vagy más ásványitermék-rétegezéssel működő, additív gyártásra szolgáló gép: mentes.”